Baby Yoda a ajuns în Spaţiu. Cel mai drăgălaș astronaut de pe Falcon 9.
Astronauţii care se îndreaptă către Staţia Spaţială au luat cu ei o jucărie de pluş. Cei 4 astronauţi sunt primii care zboară cu o rachetă SpaceX. Jucăria aleasă este o replică după Baby Yoda, personajul din serialul The Mandalorian.
Devenit celebru datorită serialului The Mandalorian, micul Yoda a reuşit să ajungă şi în Spaţiu. Astronauţii NASA s-au asigurat de asta. Racheta Falcon 9 a fost lansată luni dimineaţă de la centrul NASA şi a ajuns în primele ore ale dimineţii pe Staţia Spaţială Internaţională. Pe drum, cei 4 astronauţi au dezvăluit un mic secret. Într-o transmisiune live pe internet şi-a făcut apariţia Baby Yoda. O păpuşă de pluş cu celebrul personaj din universul Star Wars a primit propriul scaun în capsulă. "Şi iată, în cabină sunt cei 4 astronauţi. De fapt, sunt 5. Îl avem pe Baby Yoda la bord, încearcă să ocupe un loc.".